**ΓΕΩΠΟΝΙΚΟ ΠΑΝΕΠΙΣΤΗΜΙΟ ΑΘΗΝΩΝ**

**ΠΡΑΚΤΙΚΟ ΕΚΛΟΓΗΣ**

ΤΗΣ ΕΦΟΡΕΥΤΙΚΗΣ ΕΠΙΤΡΟΠΗΣ ΓΙΑ ΤΗΝ ΑΝΑΔΕΙΞΗ ΕΚΠΡΟΣΩΠΩΝ ΤΩΝ ΜΕΛΩΝ ΤΟΥ ΕΙΔΙΚΟΥ ΤΕΧΝΙΚΟΥ ΚΑΙ ΕΡΓΑΣΤΗΡΙΑΚΟΥ ΠΡΟΣΩΠΙΚΟΥ (Ε.Τ.Ε.Π.)

ΣΤΗ ΣΥΝΕΛΕΥΣΗ ΤΟΥ ΤΜΗΜΑΤΟΣ ΕΠΙΣΤΗΜΗΣ ΤΡΟΦΙΜΩΝ ΚΑΙ ΔΙΑΤΡΟΦΗΣ ΤΟΥ ΑΝΘΡΩΠΟΥ ΤΟΥ ΓΕΩΠΟΝΙΚΟΥ ΠΑΝΕΠΙΣΤΗΜΙΟΥ ΑΘΗΝΩΝ

Σήμερα, την εικοστή πρώτη (27η) του μηνός Ιουνίου του έτους 2023 ημέρα Τρίτη και ώρα από 09:00 π.μ. έως 13:00, διεξήχθη ηλεκτρονική ψηφοφορία, σύμφωνα με τη με αρ. 123024/Ζ1/6-10-2022 Κ.Υ.Α. (Φ.Ε.Κ. τ. Β΄, 07.10.2022) για την ανάδειξη εκπροσώπου των μελών του Ειδικού Τεχνικού και Εργαστηριακού Προσωπικού (Ε.Τ.Ε.Π.) στη Συνέλευση του Τμήματος Επιστήμης Τροφίμων και Διατροφής του Ανθρώπου του Γεωπονικού Πανεπιστημίου Αθηνών (Γ.Π.Α.)**,**μεθητεία από 01.09.2023 έως και 31.08.2024.

Η προκήρυξη των εκλογών έγινε με τη με αρ. πρωτ. 560/28.04.2023 (ΑΔΑ: 6ΘΚ546Ψ8Ζ6-ΔΤΙ) Προκήρυξη και ο ορισμός της τριμελούς εφορευτικής επιτροπής (Όργανο Διενέργειας Εκλογών, Ο.Δ.Ε.) με τη με αρ. πρωτ. 805/13.06.23 απόφαση της Προέδρου του Τμήματος Επιστήμης Τροφίμων και Διατροφής του Ανθρώπου Καθ. Ιωάννας Μαντάλα.

Για τη θέση του εκπροσώπου Ε.Τ.Ε.Π. στη Συνέλευση του Τμήματος Επιστήμης Τροφίμων και Διατροφής του Ανθρώπου του Γ.Π.Α. έθεσε υποψηφιότητα η κ. Δήμητρα Κυτίνου (αρ. πρωτ. αίτησης 770/06.06.2023). Μετά τη λήξη της προθεσμίας υποψηφιοτήτων, το Ο.Δ.Ε. έλεγξε την υποψηφιότητα, διαπίστωσε ότι συντρέχουν οι προϋποθέσεις εκλογιμότητας και δεν υφίστανται κωλύματα εκλογιμότητας, ανακήρυξε υποψήφια την κ. Δήμητρα Κυτίνου και συνέταξε ενιαίο ψηφοδέλτιο.

Ο εκλογικός κατάλογος συντάχθηκε από το Τμήμα Γ΄ Πανεπιστημιακών Αρχών και Οργάνων της Διεύθυνσης Διοικητικού του Γ.Π.Α. και αναρτήθηκε από το Ο.Δ.Ε. στην ιστοσελίδα του Ιδρύματος. Δεν υπεβλήθησαν στο Ο.Δ.Ε. αιτήματα σχετικά με τον εκλογικό κατάλογο.

Το μέλος του Ο.Δ.Ε. , η κ. Άρτεμις Παπαντώνη, ορίστηκε Διαχειρίστρια της εκλογικής διαδικασίας, και καταχώρισε τα απαραίτητα στοιχεία για τη διεξαγωγή της ηλεκτρονικής ψηφοφορίας. Στη συνέχεια δημιούργησε μέσω του συστήματος «Ψηφιακή Κάλπη ΖΕΥΣ» το απόρρητο ατομικό Κρυπτογραφικό Κλειδί Ψηφοφορίας.

Η Διαχειρίστρια απέστειλε, μέσω του συστήματος «Ψηφιακή Κάλπη ΖΕΥΣ», στους εγγεγραμμένους εκλογείς το εξατομικευμένο μήνυμα με την διαδικτυακή διεύθυνση (URL) άσκησης του εκλογικού δικαιώματος την Δευτέρα 26.06.2023.

Η ηλεκτρονική ψηφοφορία της εκλογικής διαδικασίας ξεκίνησε την Τρίτη 27 Ιουνίου 2023, στις 9:00 π.μ. Στη 13:00, αφού περατώθηκε η ψηφοφορία, το μέλος του Ο.Δ.Ε. εισήγαγε το Κρυπτογραφικό Κλειδί Ψηφοφορίας προκειμένου το σύστημα «Ψηφιακή Κάλπη ΖΕΥΣ» να καταμετρήσει τα ψηφοδέλτια και να προβεί στην εξαγωγή των αποτελεσμάτων.

Τα αποτελέσματα της ψηφοφορίας έχουν ως εξής:

|  |  |  |
| --- | --- | --- |
| Εγγεγραμμένοι εκλογείς: | πέντε | (5) |
| Ψηφίσαντες: | τέσσερις | (4) |
| Έγκυρα ψηφοδέλτια: | τέσσερα | (4) |
| Λευκά ψηφοδέλτια: | κανένα | (0) |

**ΕΛΑΒΑΝ έγκυρες ψήφους:**

|  |  |
| --- | --- |
| Υποψήφιος: |  Αριθμός Ψήφων |
| Δήμητρα Κυτίνου |  | (4) |
|  |  |  |
|  |  |  |

Η διαδικασία είχε ομαλή έκβαση και δεν υποβλήθηκαν ενστάσεις επί της καταμέτρησης των ψήφων. Συνεπώς, σύμφωνα με τη σειρά κατάταξης, για τη θέση του εκπροσώπου των μελών Εργαστηριακού Διδακτικού Προσωπικού (Ε.ΔΙ.Π.) στη **Συνέλευση** του Τμήματος Επιστήμης Τροφίμων και Διατροφής του Ανθρώπου του Γεωπονικού Πανεπιστημίου Αθηνών εκλέγεται η κ. Δήμητρα Δαφερέρα, γιατί συγκέντρωσε την απόλυτη πλειοψηφία, με αναπληρωτή τον κ. Αναστάσιο Σταματίου.

Αθήνα, 28.06.2023

|  |
| --- |
| Το μέλος της Εφορευτικής ΕπιτροπήςκαιΟργάνου Διενέργειας Εκλογών (Ο.Δ.Ε.)ΑΡΤΕΜΙΣ ΠΑΠΑΝΤΩΝΗ  |
|  |  |  |

|  |  |
| --- | --- |
| ΓΕΩΠΟΝΙΚΟ ΠΑΝΕΠΙΣΤΗΜΙΟ ΑΘΗΝΩΝΕΦΟΡΕΥΤΙΚΗ ΕΠΙΤΡΟΠΗ ΓΙΑ ΤΗΝ ΑΝΑΔΕΙΞΗ ΕΚΠΡΟΣΩΠΟΥ ΤΩΝ ΜΕΛΩΝ Ε.Τ.Ε.Π. ΣΤΗ ΣΥΝΕΛΕΥΣΗ ΤΟΥ ΤΜΗΜΑΤΟΣ ΕΤΔΑ ΤΟΥ Γ.Π.Α. | Αθήνα, 28.06.2023 |
|  | **Προς:**Την Πρόεδρο του Τμήματος ΕΤΔΑ Καθηγήτρια κ. Ι. Μαντάλα **Κοιν.:**Τη Διεύθυνση Διοικητικού του Γ.Π.Α.  |

**Θέμα:** Ανακοίνωση αποτελεσμάτων ψηφοφορίας

Με την παρούσα σας γνωστοποιώ ότι βάσει του αποτελέσματος της ψηφοφορίας που διεξήχθη την 27.06.2023, εκπρόσωπος των μελών του Ειδικού Τεχνικού και Εργαστηριακού Προσωπικού (Ε.Τ.Ε.Π.) στη **Συνέλευση** του Τμήματος Επιστήμης Τροφίμων και Διατροφής του Ανθρώπου του Γεωπονικού Πανεπιστημίου Αθηνών εξελέγη η κ. Δήμητρα Κυτίνου.

Επισυνάπτονται τα ακόλουθα:

Πρακτικό εκλογής

Αποτελέσματα ηλεκτρονικών ψηφοφοριών

|  |
| --- |
| Το μέλος της Εφορευτικής ΕπιτροπήςΑΡΤΕΜΙΣ ΠΑΠΑΝΤΩΝΗ |
|  |  |  |